Katy Perry a urcat pe scenă într-o rochie uriașă! Ce fețe au fost imprimate pe ținuta ei
Katy Perry (39 de ani) a vrut un final apoteotic care să marcheze plecarea sa de la „American Idol”, unde artista a ocupat rolul de jurat. După șapte sezoane de succes, diva, care se laudă cu o avere de 340 de milioane de dolari, a părăsit scena cu lacrimi în ochi, potrivit click.ro.
Ea le-a făcut o surpriză celor prezenți, după ce a apărut îmbrăcată într-o rochie de șase metri, decorată cu chipurile tuturor celor 168 de concurenți, pe care i-a evaluat de-a lungul celor șapte ediții. „M-am gândit că o modalitate bună de a-mi onora timpul petrecut aici ar fi să pun top 24 din fiecare sezon pe fusta mea, astfel încât să fie cu toții acolo”, a declarat Katy Perry pentru Entertainment Tonight.
Vedeta a spus că speră ca persoana care o va înlocui în scaunul de jurat să fie „neînfricată”, așa cum a fost ea în toți acești ani. „Sper să fie cineva neînfricat. Sper că este cineva care nu-și va înghiți cuvintele, poate un personaj puțin controversat la fel ca mine”, a spus ea, conform sursei citate
Sursa foto: Facebook